
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS
2023 M. KOVO 16 D. SPRENDIMO NR. T-917 „DĖL PAPILDOMOS PARAMOS (IŠMOKOS) GIMUS VAIKUI RADVILIŠKIO RAJONO SAVIVALDYBĖJE SKYRIMO IR MOKĖJIMO TVARKOS APRAŠO TVIRTINIMO“ PAKEITIMO

2024 m. kovo 7 d. Nr. T-297
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Lietuvos Respublikos šeimos stiprinimo įstatymo 5 straipsnio 2 dalies 6 punktu ir 14 straipsnio 2 dalies 2 punktu, įgyvendindama Radviliškio rajono savivaldybės 2024–2026 metų strateginio veiklos plano, patvirtinto Radviliškio rajono savivaldybės tarybos 2024-02-01 sprendimu Nr. T-247 „Dėl Radviliškio rajono savivaldybės 2024–2026 metų strateginio veiklos plano patvirtinimo“, 1 priedo 3. Programos „Socialinių paslaugų ir socialinės paramos teikimo programa“ 1.2.14 punktu „Tęstinė vienkartinės pašalpos mokėjimo, gimus vaikui, veikla“, Radviliškio rajono savivaldybės taryba nusprendžia:
. Pakeisti Radviliškio rajono savivaldybės tarybos 2023-03-16 sprendimo Nr. T-917 „Dėl papildomos paramos (išmokos) gimus vaikui Radviliškio rajono savivaldybėje skyrimo ir mokėjimo tvarkos aprašo tvirtinimo“ 1 punktu patvirtintą Papildomos paramos (išmokos) gimus vaikui Radviliškio rajono savivaldybėje skyrimo ir mokėjimo tvarkos aprašą:
. pakeisti 3 punktą ir išdėstyti jį taip:
„. Išmokos dydis – 500,00 Eur kiekvienam gimusiam vaikui iki 2023-12-31 (imtinai), 1000,00 Eur kiekvienam gimusiam vaikui nuo 2024-01-01. Šios paramos paskirtis – gimusių vaikų poreikiams tenkinti.“
. panaikinti 6.1. papunktį.
. 6.2. ir 6.3. papunkčius atitinkamai laikyti 6.1 ir 6.2. papunkčiais.
. Nurodyti, kad šis sprendimas skelbiamas Teisės aktų registre ir Radviliškio rajono savivaldybės interneto svetainėje www.radviliskis.lt.



Savivaldybės meras				               Kazimieras Račkauskis

